جمهورباشقانلیغیندان ایتالیایا قیناما.
جمهورباشقانلیغی سؤزچوسو ابراهیم قالین، "ایتالیا پارلمانینین سؤزده سوی‌قیریم قراری تاریخی گئرچکلری یوخ سایان و یئنی دوشمن‌لیک توخوملاری اکن بیر قراردیر" آچیقلاماسینی وئردی.
قالین، ایتالیا پارلمانینین ۱۹۱۵ حادثه‌لرینی سوی‌قیریم اولاراق تانییان تکلیفی قبول ائتمه‌سینی، سوسیال پایلاشیم سایتی تویتر اوزرین‌دن تپکی گؤستردی.
قالین، پایلاشیمین‌دا بونلاری قید ائتدی:
"ایتالیا پارلمانینین سؤزده سوی‌قیریم قراری تاریخی حقیقتلری بوخ سایان و یئنی خصومت توخوملارینی اکن بیر قراردیر. جمهورباشقانیمیزین تاریخ کمیسیونو چاغریسینی یوخ سایان و سیاسی پوپولیزمی آلوولاندیران بو یاناشیملاری شدتله رد ائدیریک".
جمهورباشقانلیغی ایله‌تیشیم باشقانی فخرالدین آلتون دا ایتالیا پارلمانینین بو تکلیفی قبول ائتمه سینی،
"ایتالیا پارلمانینین تاریخیمیزی تحریف ائتمک و سیاسیلشدیرمه چاباسینی شدتله قیناییریق" سؤزلری ایله تنقید ائتدی.
آلتون، سوسیال پایلاشیم سایتی تویتر اوزرین‌دن وئردیگی آچیقلامادا، بو وضعیتین 'قیسیر، دوشمنجه و اۆزوجو بیر یاناشیم' اولدوغونو وورغولایاراق،
"بیر بیریمیزین خاطره‌لرینه سالدیرماق یئرینه بیرلیک‌ده حقیقتین حکایه‌لره اوستون گلمه‌سینی تامین ائتمه‌لی‌ییک" ایفاده‌لرینی ایشلتدی.
ایتالیا نماینده‌لر مجلسینده، حکومت‌دن، سؤزده "ارمنی سوی‌قیریمینین" تانینماسینی طلب ائد‌ن تکلیف قبول ائدیلمیشدی. تکلیفین حقوقی باغلاییجیلیغی یوخدور.
